b"\n_START_ARTICLE_\nGliglois\n_START_SECTION_\nArgument\n_START_PARAGRAPH_\nL'obra est\xc3\xa0 ambientada a la cort del Rei Art\xc3\xbas; la trama est\xc3\xa0 centrada plenament en el tema amor\xc3\xb3s i cortes\xc3\xa0 i no hi interv\xc3\xa9 element meravell\xc3\xb3s._NEWLINE_Gliglois, fill d'un noble alemany, \xc3\xa9s enviat pel seu pare a la cort del Rei Art\xc3\xbas a fi de perfeccionar-se en les armes cavalleresques, on servir\xc3\xa0 com a escuder a les ordres del noble Gauvain (o Gawain, en la terminologia anglesa). Tots dos es troben immersos en una lluita per aconseguir l'amor de Beaut\xc3\xa9, donzella de Ginebra i hereva de la casa de Landemore. Despr\xc3\xa9s de diverses vicissituds, i particularment despr\xc3\xa9s de la seva participaci\xc3\xb3 victoriosa en un torneig, Gliglois aconsegueix els seus prop\xc3\xb2sits. La dama de Landemore l'accepta com a esp\xc3\xb2s i el Rei Art\xc3\xbas l'anomena cavaller de la Taula Rodona. El poema conclou amb una lli\xc3\xa7\xc3\xb3 moralista, destacant com l'amor fidel i perseverant obt\xc3\xa9 la seva recompensa."